Shumë rusë dakord me Putinin
Kriza në Ukrainë mund të ketë ngjallur shqetësim për Perëndimin, por në Rusi zoti Putin mbetet popullor
Ndërhyrja e presidentit rus Vladimir Putin në Ukrainë ka ngjallur shqetësim të madh për Perëndimin, por një pjesë e madhe e popullatës në Moskë është dakord me pikëpamjet e tij. Në vendin e tij zoti Putin mbetet popullor dhe ekonomia deri tani nuk ka pasur pasoja. Presidenti rus Putin ka folur publikisht mbi krizën në Ukrainë. Këto pikëpamje i ka dhe një pjesë e madhe e popullatës në Moskë. Natalya ka të afërm në Yevpatoria, një qytet i Krimesë, si dhe një zonë ushtarake strategjike, pjesë e debateve të kësaj krize. Yevgeny, një tjetër banor i Moskës, është dakord me zotin Putin se qeveria e re e Ukrainës është e paligjshme: Ndërkohë, lulet jashtë ambasadës së Ukrainës simbolizojnë lidhjet e ngushta midis Rusisë dhe Ukrainës. Por ato mund të nënkuptojnë gjithashtu solidaritet me idealet e ukrainasve që janë tani në pushtet. Analisti rus i mbrojtjes Pavel Felgenhauer thotë se mendimet mund të ndryshojnë në qoftë se jeta në Rusi ndryshon në mënyrë drastike nën sanksione të rrepta të SHBA-së dhe BE-së. Në tregun rus të aksioneve, Bursa e Moskës, Roman Sulzhyk thotë se konflikti ka shkaktuar vetëm një reagim të parashikueshëm me disa investitorë që kanë shitur stoqet e tyre. Investitorët e huaj zotërojnë 40 për qind të aksioneve që shkëmbehen në Bursën e Moskës. Zoti Putin i sheh sanksionet ekonomike nga Perëndimi si tentativë për negociata shkëmbimi. Dhe dëmi i ndërsjellë duket të jetë e vetmja gjë e qartë për të gjitha palët e përfshira. Kryeneçësia dhe diplomacia nuk mund të bashkëekzistojnë. Takimi i G8-ës i planifikuar për në Soçi po shkon drejt anulimit. Njoftime nga Ukraina flasin për vullnetarë gati për të luftuar, ndërsa zoti Putin nuk ka shfaqur ende ndonjë dobësi.